
ОТНОСНО: Горскостопанска програма за ПИ №44327.342.75, землище гр. Луковит, общ. Луковит, обл. Ловеч, попадащ в подотдели 3004 „а“ и 3004 „б“, съгласно Горскостопанския план на СЗДП ТП Държавно горско стопанство – Лесидрен, 2014 г.



УВАЖАЕМИ ГОСПОДИН Ц,




Във връзка с Ваше уведомление с вх. №АО-1896/01.04.2026 год. на РИОСВ-Плевен за Горскостопанска програма за ПИ №44327.342.75, землище гр. Луковит, общ. Луковит, обл. Ловеч, попадащ в подотдели 3004 „а“ и 3004 „б“, съгласно Горскостопанския план на СЗДП ТП Държавно горско стопанство – Лесидрен, 2014 г., на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.), Ви уведомявам следното:
Горскостопанската програма за ПИ №44327.342.75, землище гр. Луковит, общ. Луковит, обл. Ловеч, попадащ в подотдели 3004 „а“ и 3004 „б“, съгласно Горскостопанския план на СЗДП ТП Държавно горско стопанство – Лесидрен, 2014 г., попада в обхвата на чл. 2, ал. 2 от Наредбата за ОС.

1. Горскостопанската програма предвижда в ПИ №44327.342.75:
- за частта от имота, попадаща в подотдел 3004 „а“, изсичане на подлеса от келяв габър и мъждрян, с интензивност 100%, в насаждение със състав: едлп8, здб1, бл1; произход изд.; възраст 55 г.; ср. височина: 15/14/14 м; бонитет: 4/4/5; ср. диаметър: 18/14/12 см; кгбр7, мжд3, цр; възраст: 40 год.; пълнота: 0.4; ср. височина: 9/9 м; ср. диаметър: 12/10 см; бонитет: 5/4;
- за частта от имота, попадаща в подотдел 3004 „б“, без мероприятия. Насаждението е със състав: здб5, цр1, мжд1, кгбр3, кл.

ПИ №44327.342.75, землище гр. Луковит, общ. Луковит, обл. Ловеч, местност „ЧУТУРЕЛЕЦ“ е с площ 14991 кв. м, трайно предназначение на територията: „Горска“ и начин на трайно ползване: „Широколистна гора“, съгласно Скица №15-2472287-08.10.2025 г. на АГКК. 

2. Горскостопанската програма не попада в границите на защитена територия по смисъла на Закона за защитените територии (ЗЗТ). 

3. Горскостопанската програма попада в границите на защитени зони (ЗЗ) от мрежата „Натура 2000“, а именно:
- BG0001014 “Карлуково”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-329/31.03.2021 г. на МОСВ (обн. ДВ бр.53/25.06.2021 г.);
- BG0000332 “Карлуковски карст”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-788/29.10.2008 г. на МОСВ (обн. ДВ бр. 105/09.12.2008 г.).

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им.

5. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).

6. Реализацията на Горскостопанската програма има вероятност да доведе до:
6.1. увреждане на местообитания на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни (Бръмбар рогач /Lucanus cervus/, Обикновен сечко /Cerambyx cerdo/, Буков сечко /Morimus funereus/) и птици Бухал (Bubo bubo), Кoзодой (Caprimulgus europaeus), Сив кълвач (Picus canus), Черен кълвач (Dryocopus martius), Среден пъстър кълвач (Dendrocopos medius), Полубеловрата мухоловка (Ficedula semitorquata), причинено от реализацията на Горскостопанската програма;
6.2. промяна в качеството на местообитания на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни (Бръмбар рогач /Lucanus cervus/, Обикновен сечко /Cerambyx cerdo/, Буков сечко /Morimus funereus/) и птици Бухал (Bubo bubo), Кoзодой (Caprimulgus europaeus), Сив кълвач (Picus canus), Черен кълвач (Dryocopus martius), Среден пъстър кълвач (Dendrocopos medius), Полубеловрата мухоловка (Ficedula semitorquata), причинени от реализацията на Горскостопанската програма.

С оглед гореизложеното, отчитайки местоположението (попада в границите на защитени зони от мрежата „Натура 2000“, в местообитания на видове прилепи, безгръбначни и птици) и характера (провеждане на сеч) на Горскостопанската програма, при реализацията ù има вероятност от отрицателно въздействие върху защитени зони BG0001014 “Карлуково” и BG0000332 “Карлуковски карст”.
В тази връзка на основание чл.2, ал.2 от Наредбата за ОС, Ви уведомявам, че за така заявената Горскостопанска програма за ПИ №44327.342.75, землище гр. Луковит, общ. Луковит, обл. Ловеч, попадащ в подотдели 3004 „а“ и 3004 „б“, съгласно Горскостопанския план на СЗДП ТП Държавно горско стопанство – Лесидрен, 2014 г., преценката на компетентния орган е, че следва да бъде проведена процедура по реда на Глава втора от Наредбата за ОС.



С уважение, 


гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

